Tänases Pöördepunktis:
Kui oled olnud suhtes 20 aastat, nagu mina muusikatööstuses,
siis sa ei tunne end alati nii "armununa".
Pean endale vahel meelde tuletama, miks ma seda üldse teen.
LOOTUS
VÕIT
ELU
PÖÖRDEPUNKT
Tere tulemast saatesse "Pöördepunkt".
Rõõm veeta seda pooltundi koos.
Kui vaatad, anna meile Twitteris märku.
Erica, kas oled kunagi saanud uue võimaluse?
Jah olen, isegi praegu.
Mul oli kunagi palju unistusi.
Ma näen neid praegu oma ellu tagasi tulemas ja olen vaimustuses.
Väga tore, kuid väike parandus:
Hääldasid "võimalust" ameerikapäraselt valesti.
Täiustasime inglise keelt. - Kas tõesti?
Abielupaar me esimeses loos teab, mida tähendab uus võimalus.
Nad jätsid mesinädalad vahele ning asusid kohe tülitsema.
Tänu Jumalale ei lõppenud nende lugu seal.
Vestlust juhib Holly Flood.
Jackie Biedsoe on kirjanik, kõneleja ja blogija.
Nad on Stephanaga olnud abielus 14 aastat.
Nende suhe on läbinud raskeid aegu,
nagu laps enne abielu ning isegi kodutus.
Omandatud õppetunnid aitasid neil raskustest läbi tulla.
Raamatus "Abielu 7 ringi" (tlk)
räägib Jackie 7 võtmest, mis on pika, õitsva suhte alus.
Alustad raamatut paljukuuldud fraasiga:
"Abielu ei ole enam see, mis ta oli enne."
Ameerikas lahutatakse pooled abielud.
Mida vanemaks saan, seda enam näen lahutusi.
Selgituseks antakse alati, et ollakse lahku kasvanud.
Mida see tegelikult tähendab ning mis toimub?
Kui nad räägivad kaugenemisest, siis sellel on oma põhjus.
Nad ei teinud midagi, mis oleks neid lähendanud.
Kui meil hakkab lähedus kaduma,
peame teadlikult selle taastumist taotlema ja ka Jumalat koos otsima.
Nii et teete seda teadlikult? - Jah.
Raamatus mainid seitset "ringi" ehk faasi,
millest teie sõnul läheb iga abielupaar läbi.
See algab kihlasõrmuse "ringiga".
Mulle hakkas kõige enam silma see,
kui ausalt räägid vigadest, mida te mõlemad tegite.
Mis on see, mida sooviksid, et oleksid teadnud juba kihludes?
Soovin, et oleksin teadnud me abielueelsete tegude mõjust.
Sellel oli tõesti suur mõju
ja me ei teinud nii nagu me nüüd teisi õpetame.
Elasime koos juba enne pulmi, millest sündis tütar,
kelle eest oleme väga tänulikud, kuid see tõi ka raskusi.
Meil ei olnud võimalik ehitada omavahelist lähedust,
sest olime abielludes juba lapsevanemad.
See kõik põrkas kokku.
Minu lemmikpeatükk räägib abielu hoidmisest.
Nii paljud ütlevad, et abielu on suur töö.
Võiksime mõelda, et vallalise elu on raske,
kuid miks on abielu nii raske?
Abiellu astutakse ideaalpildiga, kuidas kõik saab olema.
Eriti, kui ei otsita abielueelset nõustamist.
Sul on oma ettekujutus, kuidas elu peaks välja nägema.
Kui see nii ei lähe, sest ka abikaasal on oma nägemus,
ja kui neid asju pole enne läbi arutatud
ning keegi pole saanud valgustada, mida teil on oodata,
siis tekivad eri arusaamade vahel hõõrumised ja kokkupõrked.
Minu meelest on huvitav, et just sina raamatu kirjutasid.
Meeste kohta öeldakse peresse puutuvas igasugu halbu asju.
Tahan siin tõe jalule seada.
Mis on mehele peres ja abielus kõige tähtsam?
Number üks on hoida oma pere koos.
See eeldab suhet Jeesus Kristusega.
Selleta me ei oleks täna siin.
Teised paarid lagunesid erimeelsustes,
kuid meil oli alati see üksmeel, et Jeesus on number üks.
Kui sul mehena on see alus, siis olenemata erimeelsustest,
tuleme varem või hiljem tagasi kokku.
Su abikaasa räägib siin raamatus mehe rollist perekonnas
koduste majapidamistööde "seksikusest".
See oli huvitav, sest ta pidas selle all silmas sinu abistamist,
et säästa sind ühest või teisest ülesandest.
Siin üks väike vihje meid kuulavatele meestele.
Mida see sinu kui naise ja abikaasa jaoks tähendab,
kui su abikaasa tuleb sulle appi?
Usun, et see tähendab seda, et ta hoolib.
Ta näeb mind ja mu koormaid ning tahab neid kergendada.
See on minu armastuse-keel
ja kui ta seda keelt räägib, siis on see väga "seksikas".
Räägid raamatus fraasist: "Abielu ei ole minu jaoks."
Paljud mõtlevad selle all seda, et nad ei taha abielluda.
Nii nagu öeldakse, et ülikool pole igaühele, abielu pole mulle jms.
Mõtlete selle fraasiga midagi muud.
"Abielu pole sinu jaoks" tähendab, et see pole sinu isekate motiivide
ja eesmärkide jaoks vaid su abikaasa teenimiseks
ning laste jaoks, kes teie liidust sünnivad.
See on teiste pereliikmete,
sõprade ja kõigi nende jaoks, keda teie abieluliit mõjutab.
Kui mõelda esmalt teistele, mitte oma vajadustele,
siis see parandab tunduvalt abielu väljavaateid.
Kui mõtleme esmalt endale, on raskused kindlustatud.
Märkasin raamatus üht läbivat joont ning see on palve.
Mõlemad räägite, kui palju on palve teid abielus aidanud.
See on kõige sügavama läheduse aeg teise inimesega.
Palve täiustab kõiki meie elu valdkondi.
See alistab meid Kristusele.
Ise me ei suudaks seda teha.
Vajame Ta juhtimist ja sõna, mille alusel toimida.
Ilma selleta oleks me lugu hoopis teistsugune.
Palve toob sügavaima läheduse ning murrab maha vaheseinad.
Kui meil on tüli,
on raske jääda pahaseks, kui minna üheskoos Isanda ette.
Palve toob esile, kus tema abi vajab
ja võimaldab mul jagada Isandaga oma kitsikust ja võitlusi.
See paneb meid teineteise eest palvetama.
Jumal kuuleb neid palveid ning vastab alati.
See ei pruugi olla täpselt see, mida ootasime, aga Ta vastab.
Oleme nüüd õppinud neid asju kirja panema.
Tahame jagada ja julgustada paare ise päevikut pidama.
Siis on sul meeles, mis Jumal on teinud ja saad rääkida lastele.
Kui koged abielus raskusi, tea, et Isand võib kõik muuta.
Usalda oma mured ja oma pere tema hoole alla.
Järgnevaks inspireerib meid Erica Linney.
Palun. - Tänan, Muyiwa.
Meilt küsitakse palju kohtamise ja suhete kohta.
Vahel tahaks mõne kirja peale öelda: "Põgene!"
Vallalised, kuulake mind!
Te olete kardetavalt ja imeliselt loodud.
Isand tunneb hõisates teist rõõmu,
tema mõtted on head ja te olete tema silmaterad!
Te olete võrratud!
Ärge raisake aega sellise peale, kes teid ei austa
ega kohtle lahkuse ja armastusega nagu taevane Isa.
Ärge lubage üksindusel ega välisel survel
sundida end leppima vähema kui Jumala parimaga.
Ta ei pruugi olla rikas või ei vasta muul viisil su ideaalile,
kuid tähtsaim on, et ta kohtleb sind
selle printsi või printsessina, kelleks Jumal sind lõi.
Muyiwa. - Tänan, Erica.
Pärast pausi räägib ühe kuulsuse naine,
kelle elu näis väliselt täiuslik, kuid oli tegelikkuses sellest kaugel.
Sinu Pöördepunkti-kogemus ei pea lõppema koos saatega.
Järgi meid sotsiaalmeedias.
Tere tulemast tagasi.
Kui Pat Smith abiellus,
uskus ta õnnelikku abiellu, just nii nagu iga teinegi.
Pat avastas, et tema "jah" tõi kaasa ettearvamatud koormad.
Ta on siin, et rääkida meile sellest rohkem.
Tere tulemast.
Rõõm siin olla.
Oled kirjutanud raamatu "Uued võimalused" (tlk).
"Tervene valust, taasta oma jõud ja tähista uut elu."
Enamik näeb sind kui kunagist Miss Virginiat
ja esimest afro-ameeriklasest tiitlivõitjat.
Olid abielus Martin Lawrence'iga ja nüüd suure jalgpallitähega.
Mis probleeme saab sul olla? - Kuulen seda tihti.
Kuidas on olla abielus kuulsusega?
Me sooviksime ju olla Pati asemel.
Mehed muidugi mitte.
Ma juba mõtlesin, et kas tõesti, Muyiwa?
Kui su kingi saaks meeste suuruses, siis ehk...
Hea küll, jääme ikka Vaimu.
Mis tunne siis on sinu kingades olla?
Mainisid, et meid hinnatakse selle järgi, kellega oled abielus,
millega tegeled või mida oled saavutanud.
Väga tihti unustatakse, kes me oleme kui inimesed.
Kuigi mul on olnud tõesti õnnistatud elu,
on selles olnud ka palju kaotusi ja pettumusi.
Sageli käivad elu kõrghetked ja kaotused käsikäes.
Enne mu esimest abielu suri mu ema noorelt rinnavähki.
See lõi minus suure tühimiku, mida mõistsin alles 20 a hiljem.
Ma ei olnud sellest üle saanud ega tervenenud.
Üritasin seda tühimikku ise täita.
Ma ei tundnud siis veel Kristust ja täitsin seda kohta
asjade, inimeste, ambitsioonikuse ja meestega.
Otsisin rahuldust valedest kohtadest.
See viis mind hävinguteele.
Abiellusin Martiniga peale kolmeaastast suhet.
Kohtusime Virginias, kus tal oli koomikuna oma show.
Vaidlesite tuliselt juba esimesel kohtumisel lava taga.
Arusaamatu, kuidas me üldse jõudsime abieluni!
Olime nagu õli ja äädikas või õli ja vesi.
Ta huvitas mind, sest ta oli koomik ning naistele meeldib naerda.
Tema esinemine Virginias ajas mind nii naerma.
Tema hoiak oli aga selline
nagu kõik naised jahiksid teda ja meil tekkis kohe vastasseis.
Ta vend tõi meid taas kokku, et me jäime üldse suhtlema.
See oli tegelikult ilus sõprus.
Saime rääkida ja jagada.
Ta oli minu jaoks huvitav ka väljaspool Hollywoodi-elu.
Kui kolisin Los Angelesi,
hakkasime keset tööpingeid kohtamas käima.
Olime veel nii noored.
Mul ei olnud veel seda suhet Isandaga, mis nüüd.
See oli üks teistmoodi aeg.
Ütleksin, et ebaterve.
See suhe ei ehitanud abielu.
Kui abiellusime, sündis tütar, kes on nüüd 20-aastane.
Uskumatu! Ta on nüüd kolledžis.
Sul ei saa olla 20a tütart. - Mul on 20a tütar.
Ma ei saa öelda, et valetad, see oleks kohatu.
Olen 45 ja saan sel aastal 46.
Uued võimalused.
Luba ma küsin sinult valikute kohta.
Rääkisid valedest valikutest, millel olid tagajärjed.
Kui vaatad tagasi, milliste valikute osas ütleksid
oma nooremale minale, et ta ei võtaks seda teed?
Kas keelaksid endal Martiniga abielluda või ütleksid:
"Kõik tuleb kasuks."
Soovitaksin seda inimest enne tundma õppida, kui abiellud.
Ole kindel, et jagate samu väärtusi ja mõlemal on suhe Jeesusega.
Meie olime väga noored.
Olin 21a, koolist tulnud.
Olin 22a, kui ema suri.
Noore naise jaoks olid need suured elumuutused.
Tema oli samuti väga noor, alles oma karjääri alguses.
Oleksime pidanud teineteist tundma õppima
ja hoidma Kristust suhte keskmes, kuid siis me ei osanud.
Kindlasti soovitaksin täna seda endale.
Samas usun, et elus tuleb kõik lõpuks kasuks.
Ma tulime sellest läbi.
Raamat räägibki sellest,
et meil tuleb ette kannatusi, Jumal lubab meile raskusi.
Kandsin palju aastaid häbi oma valikute pärast.
Asjade pärast, mida tegin ise või mis lihtsalt juhtusid mulle.
Ütleksin täna endale, et neid asju tuleb elus ette,
aga kui hoiad Jumalast kinni ja lubad temal end juhtida,
isegi tervitad neid aegu, võitled nendest läbi,
siis Jumal toob su neist välja tugevamana kui enne.
Su kannatustest saab su teenistus, sellest saab su tunnistus.
See on väga tõenäoline.
Raamat räägib armust,
Jumala armust sinu elus
ja kuidas ta võib hävingu millekski imeliseks pöörata.
Saan seda ka praegu siin ja ka selle raamatu kaudu teha.
Loen Pat Smithi raamatut
ja otsin mahlakaid palu Emmitti ja Pati kohta.
Mida leian, on elulised juhised katsumustega toimetulekuks.
Mõned võivad ehk ka neid "mahlakaid palu" leida.
Püüan alati olla ehtne ja aus.
Ma ei usu teesklusesse.
Kandsin niigi liiga palju aastaid maski,
teesklesin, et kõik on hästi, kuid see on väsitav.
Ütlen inimestele, et palju lihtsam on olla sina ise kui keegi teine.
Palusin Jumalal end juba ammu sellest vabastada.
Nii et inimesed võivad küll leida asju, mida nad meist ei teadnud.
Kui see kedagi aitab ja ta näeb ennast meis
ning saab vabaks, siis on see seda väärt.
Aitäh, Pat Smith, et tulid. - Aitäh kutsumast.
Edasi armastusballaadide kuningas, kelle süda murdus.
Teadsin, et midagi oli lahti.
Midagi oli korrast ära.
Viimaks olin juba valmis lahkuma: "Lähen ära!"
Psalm 20:8: "Ühed ülistavad vankreid ja teised hobuseid,
meie aga Issanda, oma Jumala nime."
Tere tulemast.
Kenny Lattimore'i tuntakse tema armastuslaulu For You järgi.
Ta räägib oma lahutusest muusikast ja naisest,
kellega lootis elu lõpuni kokku jääda.
Laulja Kenny Lattimore on armastusballaadide kuningas.
Võttis 5 aastat, enne kui ta viimane looming jõudis rahvani.
Albumi nimi on "Armastuslaulu anatoomia".
Kui oled olnud suhtes 20 aastat, nagu mina muusikatööstuses,
siis sa ei tunne end enam alati nii "armununa".
Sama on mehe-naise vahelistes suhetes.
Pead võtma sammu tagasi ja küsima, miks ma õigupoolest seda teen.
Palvetasin ja ütlesin Isandale: "Olen saavutanud oma eesmärgid.
Mis on selle kõige mõte?"
Ta vastas ja ütles:
"See on naiste südamele ja meeste meelele.
Julgusta neid armastuses."
Lubasin, et teatan seda iga kord lavalt.
Annan rahvale teada, miks ma seda teen.
Palve ja Jumala eesmärkide taotlemine
on kuulunud Kenny ellu juba kaua,
isegi enne 1996. aasta tunnuslaulu For You
ja tema esimest sooloplaati From the Soul of Man.
Millal hakkasid uskuma? - 8-aastaselt.
Läksime nelipühilaste laagrisse.
See oli ikka päris hull.
Seal kuulsin esimest korda, et Jeesus päästab.
Mu ema oli selline, kes katsetas kõike.
Transtsendentaalset meditatsiooni jms.
Käisime läbi mitmest eri usulahust,
Jehoova tunnistajatest apostlike nelipühilasteni.
Saime aru, kui paljudeks eri kildudeks ollakse jagunenud.
Siis oli veel see "positiivne mõtlemine".
See kõik kokku oligi mu ema.
8-aastaselt kuulsin esimest korda Jeesusest
ja õppisin esimese piiblisalmi, Luuka 10:19:
"Vaata, ma olen andnud teile meelevalla kõndida madude
ja skorpionide peal ja vaenlase kogu väe peal
ja miski ei tee teile iial kahju."
Mulle kui poisile see meeldis.
Kuulsin ka gospelmuusikat esimest korda.
Samas see eraldas mind ja ma ei teadnud, miks.
Teadsin, et olen teistsugune
ja uskusin asju, mida ma veel ei mõistnud.
Ma tõesti võtsin Jeesuse vastu 8-aastaselt.
Sellest ajast peale hakkas Püha Vaim mu elu juhtima,
isegi vaatamata mu vähestele teadmistele.
Usk on Lattimore'i kandnud läbi raskete aegade ja valude,
kui ta abielu teise lauljaga koost lagunes.
Mul oli hiljuti lahutus.
Kristuses!
Avalik skandaal ja palju muud, mis sellega kaasnes.
Poleks ma Jumalat tundud,
ma ei tea, kuidas oleksin sellest läbi tulnud.
Läksid läbi lahutuse ja avalikkuse kõrgendatud tähelepanu.
Millised olid su vestlused Jumalaga sellel ajal?
Teadsin, et midagi oli valesti.
Midagi oli korrast ära.
Viimaks tundsin, et tahan välja: "Lähen ära!"
Mul oli väga hea pastor,
kes pole enam meiega, pastor Frank Wilson.
Tema hoidis mind tagasi.
See, mis mu elus toimus...
Mind justkui survestati.
Nagu oleks keegi mind provotseerinud lõpetama.
Pastor ütles, et ma ei teeks seda.
"Paistab, et su naine tahab lahutust, las tema alustab.
Ära lase tal end kaasa tõmmata."
Ootasin kannatlikult, kuni ta lõpuks tuligi lahutuspaberitega.
Olin abielludes nii naiivne.
Mul oli selline ideaalpilt,
et mina olen mees ja mul on vastutus juhtida oma naist.
Vastutuse ja juhtimise osas ootab Jumal minult enamat kui temalt.
Samal ajal puudus mul tundlikkus ja küpsus abieluküsimustes,
sest ma polnud ju varem abielus olnud.
Hakkasin mõistma, et seepärast ongi abielu eluks ajaks.
Me kasvame ja muutume
aga kui seada tingimusi, millal keegi peab saama küpseks
või sead tingimusi, mis sinu jaoks lepingu lõpetab,
siis sa pole veel abieluks valmis.
Soovitan mitte abielludagi, kui tingimusi seatakse.
Me pühendume lepingule, mis on kõrgem kui inimene.
Inimesed ikka ebaõnnestuvad.
Kui su abielu rajaneb sellel, et keegi peab midagi tegema
või midagi tõestama, siis see ei toimi.
Su tunded saavad riivatud.
Ütle parem: "Me kasvame ja muutume kogu aeg
kuid jään sind armastama ja annan oma südame.
Vahel ma eksin ja pahandan sind
ning peame eraldi rahunema, et siis jälle kokku tulla.
Ma ei mõtle lahutust vaid lihtsalt omaette hoidmist,
et rahuneda, otsida Jumalat ja tulla taas kokku.
Otsi nõustamist ja tulge taas kokku.
Neid aegu jääb alati tulema.
Püüa leida kedagi, kellega on sul nii hea suhe,
sõprus ja armastus, et ta käib seda teed koos sinuga.
Ma ei usu, et me olime ühte moodi pühendunud.
Ometi ta ei kahetse.
Abielu tõi aastaid õnne ja kinkis neile poja.
Abiellun kindlasti uuesti, sest ma usun abielusse.
Usun vankumatult abielu institutsiooni.
Nüüd ma jätan välja kõik,
kes ei aita tõeliselt mu abielu õnnestumisele kaasa.
Murtus on osa elust.
Me kõik kukume mõnes asjas läbi.
Pea meeles, et Jeesus Kristus saab kõike muuta.
Tema võib muuta asjade kulgu ka sinu jaoks praegu.
Isand Jeesus, palvetan oma vendade ja õdede eest,
kes kogevad pettumuse ja ebaõnnestumise valu.
Palun tule nende ellu.
Lase neil tunda, et nad on sinus vastu võetud.
Anne neile kindlus, et kõik saab korda.
Palun seda Jeesuse Kristuse nimel.
Aamen.
Kui palvetasid koos minuga,
anna meile teada numbril, mis pausi ajal ekraanil.
Õnnis on mees, kes peab vastu kiusatuses,
sest kui ta on läbi katsutud,
siis ta saab pärjaks elu,
mille Issand on tõotanud neile, kes teda armastavad."
Saade hakkab lõppema, jäänud on veel viimane mõte.
Meil kõigil on mõnes valdkonnas imet vaja.
See imetegija on Jeesus.
Sellest räägib ka järgmine laul.
Glowreeyah Braimah ja Nathaniel Bassey.
Laul on "Imetegija" (tlk).
Meie poolt kõik, nägemiseni ja Jumala õnnistust!
Imetegija
Tule ja tee täna ime
Imetegija
Tule ja tee täna ime
Saatuse-muutja
Sina oled saatuse-muutja
Tule ja muuda täna mu saatus
Su nimi on Jahve
Oled imesid tegev Jumal
Su nimi on Jahve
Oled imesid tegev Jumal
Su nimi on Jahve
Tõlge: Riina Aasa